recursal/SuperWikiNEXT-32B huggingface dataset:
ব্রাজিলের মানচিত্রে ফর্তালিজা শহরের অবস্থান
মুকুরিপ পয়েন্ট থেকে তোলা ফর্তালিজা শহরের অংশবিশেষের ছবি
ফর্তালিজা
ফর্তালিজা শহরের অভ্যন্তরভাগ**ফর্তালিজা** (পর্তুগিজ: *Fortaleza*) উত্তর-পূর্ব ব্রাজিলের একটি শহর এবং সেয়ারা রাজ্যের রাজধানী। এটি সেয়ারা নদীর মোহনায় আটলান্টিক মহাসাগরের তীরে অবস্থিত একটি সমুদ্র বন্দর। সেয়ারা নদীর একটি শাখা পাজেউ শহরটির ভেতর দিয়ে চলে গেছে। ফর্তালিজা ব্রাজিলের একটি প্রধান সমুদ্রবন্দর এবং নিকটস্থ মুকুরিপ পয়েন্টে এর অতিরিক্ত খাঁড়ি ব্যবস্থা আছে। শহরটির প্রধান রপ্তানির মধ্যে আছে কফি, কার্নাউবা মোম, শীমবীজ, চাল, চিনি, ফল, রবার, কাঁচা ও পাকা চামড়া, এবং রাম। শহরটি ১৬১১ সালে প্রতিষ্ঠিত হয়। ১৮১০ সালে এটি সেয়ারা রাজ্যের রাজধানী হয় এবং ১৮২৩ সালে বড় শহরের মর্যাদায় উন্নীত হয়। এর জনসংখ্যা প্রায় ২৪ লক্ষ।

| * দে
* স
দক্ষিণ আমেরিকার সর্বাধিক জনবহুল নগরীসমূহ (১০ লক্ষাধিক অধিবাসীবিশিষ্ট) |
| --- |
| ব্রাজিল | সাঁউ পাউলু • রিউ দি জানেইরু • বেলু ওরিজোঁতি • পোর্তু আলেগ্রি • রেসিফি • সালভাদোর • ফর্তালিজা • ফুরিতিবা • কঁপিনাস • ব্রাজিলিয়া • মানাউশ • বেলেঁ • গোইয়ানিয়া • গুয়ারুলিওশ • সাঁউ লুইশ • সাঁউ গোসালু • মাসেইউ |
| আর্জেন্টিনা | বুয়েনোস আইরেস • কর্দোবা • রোসারিও |
| কলম্বিয়া | বোগোতা • কালি • মেদেয়িন • বাররানকিইয়া • কার্তাহেনা |
| ভেনেজুয়েলা | কারাকাস • বার্কিসিমেতো • মারাকাইবো |
| অন্যান্য | লিমা (পেরু) • কাইয়াও (পেরু) • সান্তিয়াগো (চিলি) • গুয়াইয়াকিল (ইকুয়েডর) • কিতো (ইকুয়েডর) • সান্তা ক্রুস দে লা সিয়েররা (বলিভিয়া) • মোন্তেবিদেও (উরুগুয়ে) |
গড়মূর সত্রের বাটসরা
**গড়মূর সত্র** হল আসামের চারটি রাজসত্রের তৃতীয় সারির সত্র। স্থাপন কাল হিসেবে দ্বিতীয়। প্রতিষ্ঠাতা সত্রাধিকার শ্রী শ্রী জয়হরিদেব। প্রথমে গড়মূর সত্র দুটি ছিল। একটি বর গড়মূর এবং অন্যটি ছোট গড়মূর। দুইটি মাজুলীর সারজানের কাছে পাশাপাশি ছিল। পরে দুটিই সামিল হয়ে এক হয়। আহোম রাজা প্রতাপ সিংহের তৈরী সেবাতল গড়ের সামনে স্থাপন করার জন্য সত্রটির নাম হয় গড়মূর সত্র। বাকী তিনটি রাজসত্রের মতো এই সত্র আজ পর্যন্ত একবারও স্থান পরিবর্ত্তন করা হয়নি৷ আগে গড়মূর সত্রের অতুল ঐশ্বর্য্য সম্পত্তি ছিল। ১৮৩৬ সালে ডেভিড স্কটের ইস্তাহারে সম্মতি না দিয়ে ইংরাজ আনুগত্য স্বীকার না করাতে সত্রের ২৪০০০ পুরো লাখেরাজ ভুমির বৃত্তি পরিত্যাগ করে দেওয়া হয়। এই ঘটনা অধিকার শ্রী শ্রী রঘুদেবের সময়ে ঘটে। বর্তমান সত্রটি বিশেষত ইচ্ছাকৃত দানের ওপর চলছে।

ইতিহাস
------

সত্রটির ভিতর
------------

গড়মূর সূত্রের এক দৃশ্য

সত্রের কাজকর্ম
--------------

সত্রাধিকারদের তালিকা
--------------------

এখনো পর্যন্ত ১৪জন ব্যক্তি সত্রাধিকার পদে অধিষ্ঠিত হয়েছেন।

১) ৺ জয়হরি দেব

২) ৺ লক্ষ্মীনারায়ণ দেব

৩) ৺ জয়রাম দেব

৪) ৺ বলোরাম দেব

৫) ৺ হরিদেব (প্রথম)

৬) ৺ কৃষ্ণদেব

৬) ৺ বাসুদেব

৭) ৺ রঘুদেব

৮) ৺ হরিদেব (দ্বিতীয়)

৯) ৺ ভদ্রকৃষ্ণদেব

১০)৺ যোগচন্দ্রদেব

১১)৺ পীতাম্বর দেব

১২)৺ কৃষ্ণচন্দ্র দেব

১৪)শ্রী শ্রী হরিচন্দ্র দেব (বর্তমান সত্রাধিকার)

সাথে দেখুন
----------

* সত্র

তথ্যসূত্র
---------

1. চারি রাজসত্রের বুরঞ্জী - সম্পাদক : শিরীষ কুমার ভট্টাচার্য্য , প্রকাশক : দক্ষিণপাট সত্র শিষ্য সম্মিলন , প্রকাশ কাল : ১৯৯৭ সাল।
2. পবিত্র অসম - সম্পাদক : ড°মহেশ্বর নেওগ , প্রকাশক : ড°প্রদীপ ভূঞা , প্রধান সম্পাদক অসম সাহিত্য সভার হয়ে , প্রথম প্রকাশ : ১৯৬০ সাল।
3. প্রবন্ধ "আসামের সত্রানুষ্ঠান এবং রজাঘরীয়া পৃষ্ঠাপোষকতা" লিখক : ড°মাধব চন্দ্র গোস্বামী ,রংপুর তিনিশ বছর উদ্‌যাপন সমিতি , শিবসাগরে প্রকাশ করা স্মৃতিগ্রন্থ "বুরঞ্জীয়ে পরশা রংপুরত" প্রকাশিত , প্রকাশ কাল : ২০০০ সাল ।

বহিঃসংযোগ
---------

যোরহাট জেলা


উইকিমিডিয়া কমন্সে **গড়মূর সত্র** সংক্রান্ত মিডিয়া রয়েছে।
**ফাতমা জোহরা ওয়াহশিফসাল** (ডাকনাম **কেসেন্টিনি**) হচ্ছে একজন আলজেরিয়ান মহিলা যিনি ১৯৯৫ থেকে ২০০৪ সাল পর্যন্ত বিষাক্ত বর্জ্য নিয়ে প্রথম জাতিসংঘের বিশেষ প্রতিবেদক ছিলেন। তার অবস্থানের আগে, তিনি সংখ্যালঘুদের প্রতি বৈষম্য হ্রাস ও সুরক্ষার উপ-কমিশনের একজন বিশেষ প্রতিবেদক ছিলেন ১৯৮৯ থেকে ১৯৯৪ সাল পর্যন্ত।

কর্মজীবন
--------

১৯৮৯ সালে যখন তাকে মানবাধিকার ও পরিবেশ বিষয়ক বিশেষ রিপোর্টার হিসেবে মনোনীত করা হয় কেসেন্টিনি সংখ্যালঘুদের বৈষম্য প্রতিরোধ ও সুরক্ষা সংক্রান্ত উপ-কমিশনের অংশ ছিলেন।জাতিসংঘের মানবাধিকার কমিশনের হয়ে তিনি ১৯৯০ সালে পরিবেশগত মানবাধিকার নিয়ে চার বছরের তদন্ত শুরু। ১৯৯৪ সালে তার গবেষণা শেষ করার পর তিনি তার ফলাফল জমা দেন এবং মানবাধিকার এবং পরিবেশ সম্পর্কিত নীতির খসড়া ঘোষণাপত্রে স্বাক্ষর করেন । 

১৯৯৫ সালে কেসেন্টিনি বিষাক্ত বর্জ্য বিষয়ে জাতিসংঘের বিশেষ প্রতিবেদক হন। তার মেয়াদের শুরুতে তিনি বিষাক্ত বর্জ্য নিষ্পত্তি করাকালে স্বাস্থ্যের প্রভাব সম্পর্কে তথ্য সংগ্রহ করেছিলেন। ১৯৯৭ সালে তার প্রতিবেদন জমা দেওয়ার পর কেসেন্টিনিকে ভূমি গবেষণা পরিচালনার জন্য প্রয়োজনীয় তহবিল প্রদান না করার জন্য জাতিসংঘের মানবাধিকার বিষয়ক হাইকমিশনার অফিসের সমালোচনা করেছিলেন। ১৯৯৮ সালে পুনরায় নিযুক্ত হওয়ার পর, কেসেন্টিনি উন্নয়নশীল দেশগুলিতে বিষাক্ত বর্জ্য নিষ্পত্তির বিষয়ে প্রস্তাবনা তৈরি করতে শুরু করেন।বিশেষ রিপোর্টার হিসেবে চূড়ান্ত মেয়াদ ২০০১ সালে শুরু হয় এবং ২০০৪ সালে শেষ হয়। 

বিশেষ প্রতিবেদক হিসেবে তার কাজের বাইরে কেসেন্টিনি ১৯৯১ সালে দাসত্বের সমসাময়িক ধরনের উপর কর্মীদলের চেয়ারম্যান ছিলেন।

ব্যক্তিগত জীবন
--------------

কেসেন্টিনি একজন জনাব ওয়াহশিফসালকে বিয়ে করেছিলেন।

তথ্যসূত্র
---------

1. 1 2  Kvočekova, Barbora (১১ জুলাই ২০০০)। "Fighting dirty business: litigating environmental racism"। *Roma Rights Journal*। **2**। সংগ্রহের তারিখ ৯ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উন্মুক্ত প্রবেশাধিকারযুক্ত প্রকাশনা - বিনামূল্যে পড়া যাবে
2. ↑  "Former Special Rapporteurs"। *Office of the United Nations High Commissioner for Human Rights*। সংগ্রহের তারিখ ২১ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Gwam 2010।
4. ↑  United Nations Department of Public Information, সম্পাদক (১৯৯২)। *Yearbook of the United Nations 1991*। **45**। Martinus Nijhoff Publishers। পৃষ্ঠা 1056। আইএসবিএন 0792319702। সংগ্রহের তারিখ ২৪ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Gwam 2010, পৃ. 145।
**সিনথিয়া আলেক্সান্ডার ফার্নান্দেজ'** যিনি জনপ্রিয় ভাবে **নীলু** নামে পরিচিত ছিলেন, ছিলেন পাকিস্তানের ষাটের দশকের একজন উর্দু চলচ্চিত্র অভিনেত্রী। ১৯৫৬ সালের চলচ্চিত্র *ভবানী জংশন* চলচ্চিত্র দ্বারা নীলু চলচ্চিত্র কর্মজীবন শুরু করছিলেন একজন উঠতি বয়সী (কিশোরী) হিসেবে।

নীলু একটি খ্রিষ্টান পরিবারে জন্মগ্রহণ করলেও ষাটের দশকের শেষের দিকে ইসলাম ধর্ম গ্রহণ করেছিলেন এবং নিজের নাম তার স্বামী রিয়াজ শহীদ (যিনি ১৯৭২ সালে মারা যান) এর সঙ্গে মিলিয়ে আবেদা রিয়াজ রেখেছিলেন। চলচ্চিত্র জগতে তার নাম শুধু নীলুই ছিলো। ষাটের দশকের মাঝখান দিকে তিনি অনেক জনপ্রিয় ছিলেন এবং একদা ইরানের তৎকালীন শাহ পশ্চিম পাকিস্তানে আসার আগে পশ্চিম পাকিস্তানের গভর্নর আমির মোহাম্মদ খান নীলুকে একটি অনুষ্ঠানে নাচার অনুরোধ করলে নীলু তা প্রত্যাখ্যান করেছিলেন এবং আমির মোহাম্মদ খান নীলুকে ধর্ষণ করার হুমকি দিলে দুশ্চিন্তাগ্রস্ত নীলু তার নিজের গাড়ি রাস্তায় এলোপাতাড়ি ভাবে চালিয়ে দুর্ঘটনায় পড়ে হাসপাতালে ভর্তি হয়েছিলেন।

তথ্যসূত্র
---------

1. ↑  Profile of actress Neelo on cineplot.com website  ওয়েব্যাক মেশিনে আর্কাইভকৃত ১ আগস্ট ২০২০ তারিখে Retrieved 18 July 2018
2. ↑  Socialist cinema: Habib Jalib and Riaz Shahid in Neelo's film Zarqa (1969) on Dawn (newspaper) Published 5 November 2014, Retrieved 18 July 2018

বহিঃসংযোগ
---------

* ইন্টারনেট মুভি ডেটাবেজে নীলু (ইংরেজি)
* Filmography of actress Neelo on Complete Index To World Film website
**সায়মা নুর** (জন্ম ৫ মে, ১৯৬৭) হলেন একজন পাকিস্তানি অভিনেত্রী যিনি পাকিস্তানি চলচ্চিত্র এবং টেলিভিশন নাটকে কাজ করেন। চুড়িয়াঁ (১৯৯৯) ছায়াছবিতে অভিনয় করার পরে তিনি খ্যাতি অর্জন করেছিলেন, যেটি সর্বকালের অন্যতম সর্বোচ্চ আয়কারী পাকিস্তান চলচ্চিত্র হিসাবে বিবেচিত হয়। তাঁর অন্যান্য উল্লেখযোগ্য চলচ্চিত্রের মধ্যে রয়েছে *বুদ্ধ গুজ্জর* (২০০২), *মাজাজান* (২০০৬) এবং *ভাই লোগ* (২০১১), এগুলি সবই বাণিজ্যিকভাবে সাফল্য ছিল। তিনি ১৯৯০ এবং ২০০০ এর দশকের গোড়ার দিকে দেশের শীর্ষস্থানীয় চলচ্চিত্র অভিনেত্রীদের একজন ছিলেন। অতিপ্রাকৃত বিষয়ক চলচ্চিত্র *নাগ অর নাগিন* (২০০৫)-তেও তিনি অভিনয় করেছিলেন।  তিনি পাকিস্তানি টেলিভিশন শিল্পেও ক্যারিয়ার প্রতিষ্ঠা করেছেন। 

২০০৫ সালে তিনি পরিচালক সৈয়দ নূরকে বিয়ে করেছিলেন যার সাথে তিনি বেশ কয়েকটি ছবিতে কাজ করেছেন।

প্রারম্ভিক জীবন
---------------

সায়মা নুর ১৯৬৭ সালের ৫মে তারিখে পশ্চিম পাকিস্তানের মুলতানে জন্মগ্রহণ করেছিলেন। তিনি একটি পাঠান পরিবারে অন্তর্ভুক্ত।

তথ্যসূত্র
---------

1. ↑  "Choorian, not Waar retains title as Pakistan's highest-grossing film - The Express Tribune"। *The Express Tribune* (ইংরেজি ভাষায়)। ২০১৩-১১-০৫। সংগ্রহের তারিখ ২০১৮-০৫-০৮।
2. 1 2  "'Marriage' disclosed"। *DAWN*। ২ মে ২০০৭। সংগ্রহের তারিখ ১০ ফেব্রুয়ারি ২০১৬।
3. ↑  "Saima & Resham – Hits on Television! | TALKING POINT - MAG THE WEEKLY" (ইংরেজি ভাষায়)। সংগ্রহের তারিখ ২০১৮-০৫-১২।
4. ↑  "Syed Noor and wife Saima publicise their current relationship status - The Express Tribune"। *The Express Tribune* (ইংরেজি ভাষায়)। ২০১৮-০২-১৫। সংগ্রহের তারিখ ২০১৮-০৬-০৮।
5. ↑  "Lollywood distressed over lack of new heroines"। *The Express Tribune* (ইংরেজি ভাষায়)।
6. ↑  "'Marriage' disclosed"। *DAWN.COM* (ইংরেজি ভাষায়)। ২০০৭-০৫-০২।
**সাম্বা জেলা** হল ভারতের জম্মু ও কাশ্মীরের একটি জেলা। এই জেলার সদর হল জম্মু শহর। এই জেলা গঠনের আগে এই অঞ্চলটি জম্মু জেলা এবং কাঠুয়া জেলার অন্তর্ভুক্ত ছিল।

জনসংখ্যার উপাত্ত
----------------

২০১১ সালের আদমশুমারি অনুসারে সাম্বা জেলার জনসংখ্যা ৩,১৮,৮৯৮ জন। জেলাটির প্রতি বর্গকিলোমিটারে জনসংখ্যার ঘনত্ব ৩১৮ জন (৮২০ জন/বর্গমাইল)। ২০০১-এর দশকে এর জনসংখ্যা বৃদ্ধির হার ছিল ১৭.০১%। সাম্বাতে লিঙ্গ অনুপাত রয়েছে প্রতি ১,০০০ পুরুষ প্রতি ৮৯৭ জন মহিলা এবং এর সাক্ষরতার হার ৮১.৪১%।

### নগর/গ্রামীণ জনসংখ্যা

২০১১ সালের আদমশুমারি অনুযায়ী সাম্বা জেলার মোট জনসংখ্যার মধ্যে ১৬.৮১ শতাংশ জেলার নগর অঞ্চলে বাস করে। মোট ৫৩,৬১৫ জন শহরাঞ্চলে বাস করেন, যার মধ্যে পুরুষ ২৯,৭৫৯ জন এবং ২৩,৮৫৬ জন মহিলা। ২০১১ সালের আদমশুমারির তথ্য অনুসারে সাম্বা জেলার নগর অঞ্চলে লিঙ্গ অনুপাত ৮০২। একইভাবে ২০১১ সালের আদমশুমারিতে সাম্বা জেলায় শিশু লিঙ্গের অনুপাত ছিল ৭৮৪। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৫,৭৭৯ জন, যার মধ্যে পুরুষ এবং মহিলা যথাক্রমে ৩,২৪০ এবং ২,৫৩৯ জন। সাম্বা জেলার এই শিশুসংখ্যার জনসংখ্যা মোট শহুরে জনসংখ্যার ১০.৮৯%। সাম্বা জেলায় গড় সাক্ষরতার হার ৮৮.৬২% এবং পুরুষ ও মহিলাদের মধ্যে সাক্ষরতার হার যথাক্রমে ৯৩.৭৫% এবং ৮২.২৪%। প্রকৃত সংখ্যায় ৪২,৩৯৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ২৪,৮৬২ জন এবং ১৭,৫৩১ জন।

২০১১ সালের আদমশুমারি অনুসারে সাম্বা জেলার ৮৩.১৯% জনগোষ্ঠী গ্রামে বাস করে। সাম্বা জেলার গ্রামীণ অঞ্চলে মোট জনসংখ্যা ২,৬৫,২৮৩ জন, যার মধ্যে পুরুষ এবং মহিলার সংখ্যা যথাক্রমে ১,৩৯,৩৬৫ এবং ১২৫,৯১৮ জন। সাম্বা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৪ জন মহিলা। যদি জম্মু জেলার শিশু লিঙ্গের অনুপাতের উপাত্ত বিবেচনা করা হয়, তবে ১০০০ ছেলেদের প্রতি ৭৭৮টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৩২,৮৯০ জন, যার মধ্যে ছেলে ১৮,৪৯৭ জন এবং মেয়ে ১৪,৩৯৩ জন।

### গৃহহীন

২০১১ সালে জম্মু ও কাশ্মীরের সাম্বা জেলায় মোট ৭৭ পরিবার ফুটপাতে, বা গৃহহীন অবস্থায় বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ৪১৮ এর সংখ্যা। এটি সাম্বা জেলার মোট জনসংখ্যার প্রায় ০.১৩%।

ধর্ম
----

মুসলিম প্রধান রাজ্যের সাম্বা জেলা হল একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৩,১৮,৮৯৮; হিন্দু ধর্মাবলম্বী ছিল ৮৬.৩৩%, মুসলমান ৭.২০%, শিখ ৫.৬৩% এবং খ্রিস্টান ০.৭২%। জেলাতে ২,৭৫,৩১১ জন হিন্দু, ২২,৯৫০ জন মুসলিম, ১৭,৯৬১ জন শিখ ও ২,৩০৬ জন খ্রিস্টান ধর্মের মানুষ বসবাস করেন।

তথ্যসূত্র
---------

1. 1 2 3 4 5 6  "Samba District : Census 2011-2019 data"। *www.census2011.co.in*। সংগ্রহের তারিখ ১৭ অক্টোবর ২০১৯।

বহিঃসংযোগ
---------
ভারতের মালওয়া অঞ্চলের এক বিশেষ লোকনৃত্যশৈলী হল **ফুলপতি নৃত্য**। অবিবাহিত মেয়েরা এই নৃত্য পরিবেশন করে। হোলি উপলক্ষে এই নৃত্য পরিবেশন করা হয়। 
এই লোকনৃত্য ভারতের মধ্যপ্রদেশের মালওয়া অঞ্চলে অত্যন্ত জনপ্রিয়। এই নৃত্য পরিবেশনকালে নর্তকীরা অত্যন্ত রঙিন পোশাক এবং সুন্দর অলঙ্কার পরিধান করা হয়। নৃত্যশৈলীর মূল উদ্দেশ্য হল অবিবাহিত মহিলাদের ধুমধাম করে 'হোলি' উৎসব উদযাপনের সুযোগ করে দেওয়া। গ্রামাঞ্চল ছাড়া মফস্বল এলাকাতেও এই নৃত্যের চল আছে।

ফুলপতি নৃত্যের ইতিহাস ও উৎপত্তি
-------------------------------

মূলত মধ্যপ্রদেশের মালওয়া অঞ্চলের অবিবাহিত মহিলাদের ধুমধাম করে হোলির উৎসব উদযাপন করার সুযোগ দেওয়ার জন্য এই নৃত্যের উৎপত্তি হয়েছিল। ফুলপতি লোকনৃত্য মধ্যপ্রদেশের দশাইন উৎসবের সাথে জড়িত যা পনেরো দিন ধরে পালিত হয়। এই উৎসবের সপ্তম দিনকে বলা হয় ফুলপতি যা উৎসবের সবচেয়ে শুভ দিন হিসাবে বিবেচিত। উৎসবের সময় আয়োজিত পদযাত্রা একটি সামাজিক সমাবেশে পরিণত হয় যেখানে লোকেরা একে অপরের সাথে দেখা করে এবং পরস্পরকে শুভেচ্ছা জানায়।

নৃত্য পরিবেশনা ও বেশভূষা
------------------------

এই নৃত্য পরিবেশন করার সময় অবিবাহিত মেয়েরা প্রার্থনা করে যেন মা প্রকৃতি তাদের পরিবারকে সর্বদা দুঃখ থেকে মুক্ত রাখে। এছাড়াও তারা মনোমত জীবনসংগী পাওয়ার প্রার্থনা জানায়। নর্তকীরা রঙিন পোশাক এবং সুন্দর গয়না পরে। তারা দোপাট্টা দিয়ে মাথা ঢেকে রাখে। অবিবাহিত মেয়েরা ঐতিহ্যবাহী গহনা যেমন চুড়ি, হার, নুপুর ইত্যাদি পরে। সৌন্দর্য ফুটিয়ে তুলতে তারা মুখে হালকা রূপটান করে।

ফুলপতির প্রধান যন্ত্র ঢোল। যতক্ষণ ঢোল বাজানো হবে ততক্ষণ নর্তকী তার পা থামাতে পারবেনা। ফুলপতি নাচ পরিদর্শনের জন্য বিশেষ অনুষ্ঠান আয়োজন করা হয়। ভারতের মধ্যপ্রদেশের মালওয়া অঞ্চলে এই নাচ সুপরিচিত।

তথ্যসূত্র
---------

1. ↑  "Phulpati Dance in India"। *india9* (ইংরেজি ভাষায়)। ৩১ জুলাই ২০১৪।
2. 1 2 3  "PHULPATI DANCE- MADHYA PRADESH"।
3. 1 2 3 4 5  "Phulpati Dance of Madhya Pradesh"।
**কেট ডিক্যামিলো** (ইংরেজি ভাষায়: KateDiCamillo) (জন্ম মার্চ ২৫, ১৯৬৪) একজন আমেরিকান শিশু সাহিত্যিক। তিনি সর্বাধিক পরিচিত তার *দ্য টেল অফ ডেসপ্যারক্স*, *বিকজ অফ উইন ডিক্সি* এবং *মার্সি ওয়াটসন* গ্রন্থের জন্য। *দ্য টেল অফ ডেসপ্যারক্স* ও *বিকজ অফ উইন ডিক্সি* গ্রিন্থ দুইটি নিউবেরি মেডেল পুরস্কার লাভ করে। এছাড়া ডিক্যামিলো বহু গ্রন্থ, উপন্যাস রচনা করেছেন যার মধ্যে অনেকগুলো পুরস্কারপ্রাপ্ত।

জন্ম ও শিক্ষজীবন
----------------

কেট ডিক্যামিলো ১৯৬৪ সালে ফিলাডেলফিয়ায় জন্মগ্রহণ করেন। শৈশবে তিনি দীর্ঘকাল নিউমোনিয়া রোগে ভুগেছিলেন। পাঁচ বছর বয়সে তিনি স্বাস্থ্যগত কারণে (অধিক উষ্ণ আবহাওয়া) তার মা ও বড় ভাইসহ ফ্লোরিডায় স্থানান্তরিত হন। তবে তার বাবা কখনোই ফ্লোরিডায় তাদের কাছে আসেনি। তার বড় ভাই একজন খ্যাতিমান স্থপতি এবং মা শিক্ষক। ১৯৮৭ সালে ডিক্যামিলো ইউনিভার্সিটি অফ ফ্লোরিডা থেকে ইংরেজি বিষয়ে স্নাতক ডিগ্রী লাভ করেন। এরপরে তিনি বিভিন্ন প্রতিষ্ঠানে কর্মরত ছিলেন।

কর্মজীবন
--------

কেট ডিক্যামিলো ৩০ বছর বয়সে তিনি মিনিয়াপোলিসে স্থানান্তরিত হন এবং সেখানে একটি বইয়ের গুদামঘরে চাকরি শুরু করেন। এই চাকরিতে থেকেই মূলত তিনি শিশুদের জন্য লিখতে উদ্বুদ্ধ হন। এখানে কর্মরত থাকাকালেই তিনি তার বিখ্যাত শিশু-গ্রন্থ বিকজ অফ উইন ডিক্সি রচনা করেন।

প্রকাশিত বই
-----------

পুরস্কার ও সম্মাননা
-------------------

তথ্যসূত্র
---------

বহিঃসংযোগ
---------

* কেট ডিক্যামিলোর ওয়েবসাইট
* ইন্টারনেট মুভি ডেটাবেজে Kate DiCamillo (ইংরেজি)
* Kate DiCamillo bio - ক্যান্ডেলউইক প্রেস-এর ওয়েবসাইটএ কেট ডিক্যামিলো
| **বুশেহর প্রদেশ** **استان بوشهر** |
| --- |
| অবস্থান |
| ইরানের মানচিত্রে বুশেহর প্রদেশের অবস্থান |
| তথ্য |
| **প্রশাসনিক কেন্দ্র:** • স্থানাংক: | বুশেহর  • ২৮°৫৫′০৬″ উত্তর ৫০°৫০′১৮″ পূর্ব﻿ / ﻿২৮.৯১৮৪° উত্তর ৫০.৮৩৮২° পূর্ব﻿ / 28.9184; 50.8382 |
| **আয়তন** : | ২২,৭৪৩বর্গকিমি |
| **জনসংখ্যা**(২০০৫): • জনঘনত্ব : | ৮১৬,১১৫ • ৩৫.৯/বর্গকিমি |
| **শাহ্‌রেস্তানের সংখ্যা:** | ৯ |
| **সময় বলয়:** | UTC+3:30 |
| **প্রধান ভাষাসমূহ:** | ফার্সি লুরি |

**বুশেহর** (ফার্সি: استان بوشهر‎‎, *Ostān-e Būshehr*) ইরানের একটি প্রদেশ। এটি দেশটির দক্ষিণ অঞ্চলে অবস্থিত। দক্ষিণে পারস্য উপসাগরে প্রদেশটির দীর্ঘ উপকূল রয়েছে। বান্দার-এ-বুশেহর প্রদেশটির রাজধানী। প্রদেশটিতে সাতটি শাহ্‌রেস্তান আছে: বুশেহর, দাশ্‌তি, দায়লাম, কাংগান, গেনাভেহ এবং তাঙ্গেস্তান। ২০০৫ সালে প্রদেশটিতে ৮ লক্ষেরও বেশি অধিবাসী ছিল। ইরানের ৫ অঞ্চল বিভক্তিকরণে এই প্রদেশটি ২য় অঞ্চলে স্থান পায়।

বান্দার আব্বাসের পর বুশেহর শহর ইরানের ২য় বৃহত্তম সমুদ্র বন্দর।

বুশেহরে ইরানের প্রথম নিউক্লীয় বিক্রিয়কটি স্থাপিত হয়। এটির ডিজাইনে ছিল জার্মান সিমেন্স কোম্পানি এবং নির্মাণকাজের দায়িত্বে ছিল রুশ প্রকৌশলীরা।

প্রাদেশিক রাজধানীর ২৭০ কিলোমিটার দক্ষিণে আসালুইয়েহ-তে ইরানের একটি গুরুত্বপূর্ণ শিল্প অঞ্চল অবস্থিত। এই শিল্প অঞ্চলের ঠিক সাথেই রয়েছে বিশ্বের বৃহত্তম প্রাকৃতিক গ্যাস ক্ষেত্র, যার নাম দক্ষিণ পার্স গ্যাসক্ষেত্র। এই শিল্প অঞ্চলে প্রায় ৭০,০০০ বিদেশী প্রকৌশলী ও কারিগর বর্তমানে বিভিন্ন কর্মকাণ্ডে নিয়োজিত আছেন। ইরানি সরকার এটিতে কোটি কোটি ডলার বিনিয়োগ করেছে।

আরও দেখুন
---------

| * দে
* স
ইরানের প্রদেশসমূহ |
| --- |
| আর্দাবিল • বুশেহর • চাহর-মাহাল ও বাখতেয়রি • পূর্ব আজারবাইজন • এসফাহন • ফর্স • গিলন • গোলেস্তন • হামাদন • হোর্মোজগন • ইলম • কের্মন • কের্মনশহ • খুজেস্তন • কোহগিলুইয়ে ও বুইয়ার আহমাদ • কোর্দেস্তন • লোরেস্তন • মার্কাজি • মজান্দারন • উত্তর খোরসন • কাজভিন • কোম • রাজাভি খোরসন • সেম্‌নন • সিস্তন ও বালুচেস্তান • দক্ষিণ খোরসন • তেহরন • পশ্চিম অজারবাইজন • ইয়াজ্‌দ্‌ • জান্‌জন |

তথ্যসূত্র
---------

1. ↑  همشهری آنلاین-استان‌های کشور به ۵ منطقه تقسیم شدند

বহিঃসংযোগ
---------


উইকিমিডিয়া কমন্সে **বুশেহর প্রদেশ** সংক্রান্ত মিডিয়া রয়েছে।
বান্দা সিং বাহাদুর
**মোহালি জেলা** উত্তর পশ্চিম ভারতের পাঞ্জাব রাজ্যের ২২টি জেলার একটি জেলা, যা অজিতনগর জেলা নামেও পরিচিত। এটি দাপ্তরিকভাবে সাহিবজাদা অজিত সিং নগর জেলা বা সংক্ষেপে সাস নগর জেলা নামে পরিচিত। এটি ২০০৬ সালে পাঠানকোট জেলা থেকে পাঞ্জাবের ১৮তম জেলা হিসেবে গঠিত হয়।

ইতিহাস
------

১৯৮৭ সালে সংঘটিত লালরু বাস হত্যাকাণ্ড এ জেলার লালরুতে সংঘটিত হয়, যাতে ৩৮ জন হিন্দু হত্যার শিকার হয়। লালরু পাঞ্জাব হরিয়ানা রাজ্যের সীমান্তবর্তী শহর, যা পূর্বে চন্দিগড় জেলার অন্তর্গত ছিল। বাসটি যখন কপুরথলা জেলা দিল‌ওয়ান থেকে জলন্ধর যাচ্ছিল, তখন খালিস্তানি শিখ চরমপন্থী সন্ত্রাসীরা হামলা চালায়। শিখরা পাঞ্জাব নিয়ে স্বাধীন খালিস্তান রাষ্ট্র গঠনের আন্দোলন করে যাচ্ছে।

জনসংখ্যা
--------

২০১১ সালের ভারতীয় জনগণনা অনুসারে, এসএএস নগর জেলার জনসংখ্যা ৯৮৬,১৪৭ জন, যা স্বাধীন রাষ্ট্র ফিজির জনসংখ্যার সমান বা মার্কিন যুক্তরাষ্ট্রের মন্টানা রাজ্যের সমান। জনসংখ্যার ভিত্তিতে এটি ভারতে ৪৫০ তম জনবহুল জেলায় স্থান পেয়েছে (ভারতের মোট ৬৪০টি এর মধ্যে)। এই জেলার জনসংখ্যার ঘনত্ব প্রতি বর্গকিলোমিটারে ৮৩০ জন বা প্রতি বর্গমাইলে ২১০০ জন অধিবাসী বসবাস করে। ২০০১-২০১১ এর দশক এ জেলার জনসংখ্যা বৃদ্ধির হার ছিল ৩২.০২%। এসএএস নগর জেলাতে প্রতি ১০০০ পুরুষের জন্য ৮৭৮ জন মহিলা লিঙ্গ অনুপাত রয়েছে এবং শিক্ষার হার ৮৪.৯%।

প্রশাসন
-------

### খরার

এই ব্লকের মধ্যে ১৫৪ টি গ্রাম এবং ২ টি শহর রয়েছে। শহর দুটি হল আজজিগড় এবং খরার এবং ৪ টি অবাসযোগ্য গ্রাম। ২০০১ সালের ভারতীয় জনগণনা অনুযায়ী ব্লকের মোট জনসংখ্যা ৩৬৯,৭৯৮ জন। ব্লকের গ্রামীণ জনগোষ্ঠী ১৯৬,০৪৪ জন, যার মধ্যে ১০৬,৬৮৮ জন পুরুষ এবং ৮৯,৩৫৬ জন নারী। মোট এস.সি. জনসংখ্যা গ্রামীণ এলাকায় ৫৫,৫৪৪। ব্লকটির আয়তন ৪১১.৩২ বর্গ কিলোমিটার। যার মধ্যে গ্রামীণ এলাকা ৩৮৩.২৬ বর্গকিলোমিটার।

### মাজরি

এই ব্লকটি ১১৬ টি গ্রাম এবং ১ টি অবাসযোগ্য গ্রাম নিয়ে গঠিত। ২০০১ সালের ভারতীয় জনগণনা অনুযায়ী ব্লকের মোট জনসংখ্যা ১১১,৫৯৮ জন। ব্লকের গ্রামীণ জনসংখ্যা ৮৫,৫৫১ জন, যার মধ্যে ৪৭৮৯২ জন পুরুষ এবং ৪০৬৫৯ জন মহিলা রয়েছে।

### ডেরা বাসি

এই ব্লকটি ১৪৪ টি গ্রাম, ২টি শহঢর যথাক্রমে জিরাকপুর ও বাসি এবং ৬টি অবাসযোগ্য গ্রাম নিয়ে গঠিত। ২০০১ সালের ভারতীয় জনগণনা অনুযায়ী ব্লকের মোট জনসংখ্যা ২১৬,৯২১ জন। ব্লকের গ্রামীণ জনসংখ্যা ১৭০,১৯২ জন, যার মধ্যে ৯৩,১১৬ জন পুরুষ এবং ৭৭,০৭৬ জন মহিলা রয়েছে।

তথ্যসূত্র
---------

1. ↑  **It’s Sahibzada Ajit Singh Nagar, not Ajitgarh: DC**: Retrieved from The Tribune: Nov 28 2014
2. ↑  *SAS Nagar to become a district*: Retrieved from The Tribune: 20060228
3. ↑  "About NIC District Centre S.A.S. NAGAR MOHALI (MOHALI)"। ১৬ ফেব্রুয়ারি ২০১২ তারিখে মূল থেকে আর্কাইভ করা।
4. ↑  Tempest, Rone (২৬ জুলাই ১৯৮৬)। "Suspected Sikh Terrorists Kill 15 on India Bus"। Los Angeles Times। সংগ্রহের তারিখ ১৭ অক্টোবর ২০১৮।
5. 1 2  "Terrorists kill bus passengers in Punjab and Haryana mercilessly"। India Today। ৩১ জুলাই ১৯৮৭। সংগ্রহের তারিখ ২৬ অক্টোবর ২০১৮।
**মোহাম্মদ হোসেন জেমী** একজন বাংলাদেশি চলচ্চিত্র পরিচালক ও চিত্রগ্রাহক। ২০০৪ সালে মুক্তিপ্রাপ্ত রাজধানী চলচ্চিত্রের মাধ্যমে তিনি চলচ্চিত্র পরিচালক হিসেবে আত্মপ্রকাশ করেন। ২০১৪ সালে মুক্তিপ্রাপ্ত বৈষম্য চলচ্চিত্রের জন্য তিনি শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার লাভ করেন।

প্রারম্ভিক জীবন
---------------

জেমী ঢাকা কলেজ থেকে উচ্চ মাধ্যমিক সম্পন্ন করে যুক্তরাষ্ট্রের কলম্বিয়া কলেজ থেকে চলচ্চিত্রের উপর স্নাতক ডিগ্রি অর্জন করেন। তার পিতার নাম মোহাম্মদ মোশাররফ হোসেন ও মাতা হোসনে আরা।

চলচ্চিত্র
---------

* কিং খান
* আই ডোন্ট কেয়ার
* ভালবাসার লাল গোলাপ
* রাজধানী
* হৃদয় থেকে পাওয়া
* বাজাও বিয়ের বাজনা
*

কর্মজীবন
--------

জেমীর পরিচালিত প্রথম চলচ্চিত্র ‘রাজধানী’ যা ২০০৪ সালে মুক্তি পায়। পূর্ণদৈর্ঘ্য চলচ্চিত্র ছাড়াও তিনি প্রামাণ্যচিত্র ও স্বল্পদৈর্ঘ্য চলচ্চিত্র নির্মাণ করেছেন। তিনি ফিল্ম অ্যান্ড মিডিয়া বিভাগে শিক্ষক হিসেবে কর্মরত আছেন।

জেমী ২০১২ সালের ৩ ফেব্রুয়ারি থেকে ২০১৩ সালের ১৫ ফেব্রুয়ারি পর্যন্ত দিগন্ত টেলিভিশনে চলচ্চিত্র বিষয়ক অনুষ্ঠান ‘আলোছায়া আয়না’ উপস্থাপনায় যুক্ত ছিলেন। তিনি ঢালিউডের চলচ্চিত্রে প্রথম থ্রিডি অ্যানিমেশন প্রযুক্তি ব্যবহার করার জন্য পরিচিত। কিং খান চলচ্চিত্রের কয়েকটি দৃশ্য ত্রিমাত্রিক অ্যানিমেশনে চিত্রায়ণ করা হয়েছিল। তিনি ‘ডিজিটাল সিনেমা নির্মাণ থেকে প্রক্ষেপণ’ নামে একটি গ্রন্থও প্রকাশ করেন।

### উল্লেখযোগ্য চলচ্চিত্র

জেমী পরিচালিত ‍উল্লেখযোগ্য চলচ্চিত্রের মধ্যে রয়েছে:

* রাজধানী (২০০৪)
* হৃদয় থেকে পাওয়া (২০০৯)
* বাজাও বিয়ের বাজনা (২০১০)
* কিং খান (২০১১)
* ভালোবাসার লাল গোলাপ (২০১৬)

তথ্যসূত্র
---------

1. ↑  "জাতীয় চলচ্চিত্র পুরস্কার-২০১৪"। *বাংলাদেশ চলচ্চিত্র উন্নয়ন কর্পোরেশন*। সংগ্রহের তারিখ ১২ মার্চ ২০২০।
2. ↑  "সেরা অভিনেতা ফেরদৌস, সেরা অভিনেত্রী মৌসুমী ও মিম"। *প্রথম আলো*। সংগ্রহের তারিখ ১২ মার্চ ২০২০।
3. 1 2 3 4  "চলচ্চিত্র পরিচালক মোহাম্মদ হোসেন জেমী"। *মাছরাঙ্গা টেলিভিশন*। সংগ্রহের তারিখ ১২ মার্চ ২০২০। [*স্থায়ীভাবে অকার্যকর সংযোগ*]
4. 1 2  "ডিজিটাল সিনেমা নিয়ে জেমীর বই"। *মানবজমিন*। ১১ মার্চ ২০২২ তারিখে মূল থেকে আর্কাইভ করা। সংগ্রহের তারিখ ১২ মার্চ ২০২০।
5. 1 2 3  "মোহাম্মদ হোসেন জেমী"। *প্রিয়.কম*। সংগ্রহের তারিখ ১২ মার্চ ২০২০। [*স্থায়ীভাবে অকার্যকর সংযোগ*]
**শাহিন আব্দুল্লা আব্দুল রহমান শাহিন আল মাজামি** (আরবি: شاهين عبد الرحمن‎‎, ইংরেজি: Shahin Abdulrahman; ১৬ নভেম্বর ১৯৯২; **শাহিন আব্দুল রহমান** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব শারজাহ এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

আমিরাতি ফুটবল ক্লাব শারজাহের যুব পর্যায়ের হয়ে খেলার মাধ্যমে শাহিন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১১–১২ মৌসুমে, আমিরাতি ক্লাব শারজাহের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

শাহিন ২০১৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।

প্রারম্ভিক জীবন
---------------

শাহিন আব্দুল্লা আব্দুল রহমান শাহিন আল মাজামি ১৯৯২ সালের ১৬ই নভেম্বর তারিখে সংযুক্ত আরব আমিরাতের শারজাহে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৯ সালের ২১শে মার্চ তারিখে, ২৬ বছর, ৪ মাস ও ৫ দিন বয়সে, বাম পায়ে ফুটবল খেলায় পারদর্শী শাহিন সৌদি আরবের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি সংযুক্ত আরব আমিরাত ২–১ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে শাহিন সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৩ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সংযুক্ত আরব আমিরাত | ২০১৯ | ১ | ০ |
| ২০২১ | ১১ | ০ |
| সর্বমোট | ১২ | ০ |

তথ্যসূত্র
---------

1. ↑  "UAE vs. Saudi Arabia - 21 March 2019"। *Soccerway*। ২০১৯-০৩-২১। সংগ্রহের তারিখ ২০২১-১১-২৩।
2. ↑  "Saudi Arabia, Mar 21, 2019 - International Friendlies - Match sheet"। *Transfermarkt* (ইংরেজি ভাষায়)। ২০১৯-০৩-২১। সংগ্রহের তারিখ ২০২১-১১-২৩।
3. ↑  "Saudi Arabia - UA Emirates 1:2 (Friendlies 2019, March)"। *worldfootball.net* (ইংরেজি ভাষায়)। সংগ্রহের তারিখ ২০২১-১১-২৩।
4. ↑  Strack-Zimmermann, Benjamin (২০১৯-০৩-২১)। "United Arab Emirates vs. Saudi Arabia (2:1)"। *National Football Teams*। সংগ্রহের তারিখ ২০২১-১১-২৩।

বহিঃসংযোগ
---------

* সকারওয়েতে শাহিন আব্দুল রহমান (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে শাহিন আব্দুল রহমান (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে শাহিন আব্দুল রহমান (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে শাহিন আব্দুল রহমান (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে শাহিন আব্দুল রহমান (ইংরেজি) উইকিউপাত্তে এটি সম্পাদনা করুন
**এবার তোর মরা গাঙে বান এসেছে** একটি রবীন্দ্রসঙ্গীত। এটি একটি দেশাত্মবোধক গান। এটি ১৯০৫ খ্রিষ্টাব্দে (১৩১২ বঙ্গাব্দ) রচিত। এটির স্বরলিপিকার হলেন ইন্দিরা দেবী চৌধুরাণী। রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।

গানের কথা
---------

এবার তোর   মরা গাঙে বান এসেছে,     'জয় মা' ব'লে ভাসা তরী ॥

ওরে রে     ওরে মাঝি, কোথায় মাঝি,    প্রাণপণে, ভাই, ডাক দে আজি--

    তোরা  সবাই মিলে বৈঠা নে রে,           খুলে ফেল্‌ সব দড়াদড়ি ॥

    দিনে দিনে বাড়ল দেনা,   ও ভাই,   করলি নে কেউ বেচা কেনা--

                  হাতে নাই রে কড়া কড়ি।

    ঘাটে বাঁধা দিন গেল রে,     মুখ দেখাবি কেমন ক'রে--

             ওরে,   দে খুলে দে,   পাল তুলে দে,   যা হয় হবে বাঁচি মরি ॥

আরও দেখুন
---------

* রবীন্দ্রনাথ ঠাকুরের রেকর্ডকৃত গান ও কবিতার তালিকা

তথ্যসূত্র
---------

1. 1 2  "Song ebar tor mora gange | Lyric and History"। *www.geetabitan.com*। সংগ্রহের তারিখ ২০২২-০৭-১৮।
2. ↑  "Rabindranath Tagore - Songs - স্বদেশ - এবার তোর মরা গাঙে (ebar tor mara gange)"। *www.tagoreweb.in*। সংগ্রহের তারিখ ২০২২-০৭-১৮।
3. ↑  রেকর্ডে কবিকণ্ঠ", *রবীন্দ্ররচনাভিধান*, ১৭শ খণ্ড, পৃ. ৩৭-৩৯

বহিঃসংযোগ
---------

* গানটির স্বরলিপি
নগেন্দ্রনাথ বসু
**নগেন্দ্রনাথ বসু** ( ৬ ই জুলাই ১৮৬৬-১১ ই অক্টোবর ১৯৩৮) বাংলা বিশ্বকোষের সংকলক, বাংলা ভাষায় প্রথম বিশ্বকোষ  এবং হিন্দি বিশ্বকোষ, হিন্দিতে প্রথম বিশ্বকোষের লেখক, পাশাপাশি প্রত্নতাত্ত্বিক ও ইতিহাসবিদও ছিলেন।

নগেন্দ্রনাথ বসুর গৃহে অবস্থিত ফলক

কৃতিত্ব
-------

রঙ্গলাল মুখোপাধ্যায় ও ত্রৈলোক্যনাথ মুখোপাধ্যায় বাংলা বিশ্বকোষের প্রথম পর্ব সম্পাদিত করেন। তবে পরবর্তী ২২টি পর্ব নগেন্দ্রনাথ বসু নিজে প্রকাশিত করেন, যা ১৯১১ সাল পর্যন্ত ২৭ বছর সময় নেয়। ২৪ পর্ব বাংলা বিশ্বকোষ ১৯১৬ এবং ১৯৩১ সালে প্রকাশিত হয়। নগেন্দ্রনাথ বসু তার প্রথম কর্মজীবনে কবিতা ও উপন্যাস লেখালেখি শুরু করেন এবং দুটি মাসিক পত্রিকায় সম্পাদনায় অংশ নেন। তিনি প্রত্নতাত্ত্বিক অবশিষ্টাংশ পরীক্ষা করার জন্য ব্যাপক ভ্রমণ করেছিলেন। তিনি বাংলা, সংস্কৃত ও উড়িয়াতে প্রাচীন পাণ্ডুলিপি সংগ্রহ করেন এবং পাথর ও তামার প্লেটের উপর অঙ্কন করেছেন। তার পাণ্ডুলিপি সংগ্রহের ফলে কলকাতা বিশ্ববিদ্যালয়ের তরফ থেকে বাংলা বিভাগ চালু করার অনুমতি দেওয়া হয়।

নগেন্দ্রনাথ বসুর বাড়ি

রচনা
----

দুটি বিশাল এনসাইক্লোপিডিয়া এবং বাংলা ক্লাসিক ছাড়াও, ইতিহাস ও প্রত্নতত্বের ওপর একাধিক লেখা প্রকাশিত হয়েছে তার।

* মাল্টিভলিউম বাঙালি জাতীর ইতিহাস
* কায়স্থের বর্ণপরিচয়
* ময়ূরভঞ্জ প্রত্নতাত্ত্বিক জরিপ
* আধুনিক বৌদ্ধধর্ম এবং উড়িষ্যার অনুসারী এবং
* কামরূপের সামাজিক ইতিহাস

সম্মাননা
--------

তিনি "প্রাচ্যবিদ্যামহার্ণব" শিরোনামে ভূষিত হন। নগেন্দ্রনাথ বসুর কাজকে সম্মান জানিয়ে কলকাতা পৌরসংস্থা "বিশ্বকোষ" লেন নামে একটি রাস্তার নাম করণ করেছে।

তথ্যসূত্র
---------

1. ↑  বসু, নগেন্দ্রনাথ প্রাচ্যবিদ্যামহার্ণব, বাংলাপিডিয়া, বাংলাদেশের জাতীয় বিশ্বকোষ।
2. ↑  "ড. গোলাম কাদির : ছিলটী আত্মার আজীবন অনুসন্ধানী-সৈয়দ মোস্তফা কামাল"। *দৈনিক সংগ্রাম*। ০১ জুলাই ২০১১। ২৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  এখানে তারিখের মান পরীক্ষা করুন: `|তারিখ=` (সাহায্য)
3. ↑  Calcutta: A Cultural History [কলকাতা: একটি সাংস্কৃতিক ইতিহাস], কৃষ্ণ দত্ত, ইন্টারলিঙ্ক বুক, ২০০৮, পৃ. ৪৪।
বার্ষিক নগ্ন দৌড়, প্যামপ্লোনা, ২০০৭
**নগ্ন দৌড়** স্পেনের প্যামপ্লোনাতে প্রতিবছর অনুষ্ঠিত হয়। স্পেনের প্যামপ্লোনায় বাৎসরিক স্যান ফারমিন উৎসবের ঠিক দুই দিন আগে নগ্ন দৌড়ের আয়োজন করা হয়। ষাঁড় দৌড়ের প্রতিবাদে ২০০২ সাল থেকে নগ্ন দৌড়ের আয়োজন করা হচ্ছে। PETA সহ প্রায় সকল প্রাণী অধিকার বিষয়ক আন্তর্জাতিক গ্রুপ এই দৌড়কে সমর্থন প্রদান করে। নগ্ন মানব সন্তানেরা এই দৌড়ে অংশ নেয়। তাদের কেউ কেউ প্লাস্টিকের শিং এবং লাল স্কার্ফ পরে অংশ নেয়। ষাঁড় দৌড়ের রুট ধরেই নগ্ন দৌড়ের আয়োজন করা হয়। স্যান্তো ডোমিংগো কোরালস থেকে দৌড় শুরু হয়ে প্লাজা দে তোরেস এ শেষ হয়। দৌড়ে দূরত্ব হচ্ছে ৮০০ মিটার বা আধা মাইল এবং অনুষ্ঠানের ব্যাপ্তিকাল হচ্ছে এক ঘণ্টা।

ইতিহাস
------

প্রাণী অধিকার কর্মীরা ২০০২ সালে প্রথম নগ্ন দৌড়ের আয়োজন করে। প্রথমবার ২৫ জন নগ্ন অংশগ্রহণ কারী প্যামপ্লোনার রাস্তায় দৌড়ায়। এরপর অংশগ্রহণকারীদের সংখ্যা বাড়তে থাকে। ২০০৬ সালে ১০০ জন নগ্ন, অর্ধনগ্ন ব্যক্তি নগ্ন দৌড়ে অংশ নেন।

ইউরোপ এবং উত্তর আমেরিকার প্রাণী অধিকার সংগঠনসমূহ অংশগ্রহণকারীদের কম খরচে যাতায়াত এবং থাকা খাওয়ার ব্যবস্থা করে।

প্রথমদিকে শহরের অধিবাসীরা প্রকাশ্যে নগ্নতাকে মেনে নিতে পারেনি। কিন্তু নানা কারণে তারা এখন নগ্ন দৌড়কে মেনে নিয়েছেন। আয়োজকেরা স্থানীয় সরকারের সাথে কাজ করে অনুমতি আদায় করে এবং স্থানীয় আইন অনুযায়ী ইনস্যুরেন্স প্রদান করে।

তথ্যসূত্র
---------

1. ↑  "Student Travel Information"। ২০০৫-০৭-২৫ তারিখে মূল থেকে আর্কাইভ করা। সংগ্রহের তারিখ ২০০৭-১০-২৪।
2. ↑  "AFC - 07/03/06 Running of the Nudes"। Prijatelji-zivotinja.hr। সংগ্রহের তারিখ ২০১১-০৭-০২।
3. ↑  "Aran.ie"। Aran.ie। ২০১১-০১-১৮। ২০১১-০৭-২১ তারিখে মূল থেকে আর্কাইভ করা। সংগ্রহের তারিখ ২০১১-০৭-০২।
4. ↑  "A guide to Spain's major festivals"। Expatica। ২০০৬-১১-১০ তারিখে মূল থেকে আর্কাইভ করা। সংগ্রহের তারিখ ২০১১-০৭-০২।
5. ↑  "Out With The Old-In With the Nude! // Past Events"। Running Of The Nudes। ২০১১-০৬-২২ তারিখে মূল থেকে আর্কাইভ করা। সংগ্রহের তারিখ ২০১১-০৭-০২।
**তিসিখালি মাজার**

নাটোরের সিংড়া উপজেলা শহর থেকে প্রায় পাঁচ-ছয় কিলোমিটার দূরে চলনবিলের মাঝখানে অবস্থিত হজরত ঘাসি দেওয়ান (রহ.)-এর মাজার শরিফ, লোকে যাকে ‘তিসিখালি মাজার’ বলে চিনে থাকেন।

ঐতিহ্যবাহী তিসিখালি মেলার প্রচলন বহু বছর আগে থেকে। মাজার তৈরি ও মেলা শুরুর সঠিক ইতিহাস কোথাও তেমন লিপিবদ্ধ নেই। লোকমুখে এই মাজার ও মেলাকে নিয়ে অনেক কিংবদন্তি শুনতে পাওয়া যায়। জনশ্রুতি আছে, বড়পীর হজরত আবদুল কাদের জিলানী (রহ.)-এর নির্দেশে হজরত ঘাসি দেওয়ান (রহ.) সুদূর আরব থেকে নাটোর জেলায় আসেন। তার আসল নাম কেউ না জানলেও হজরত ঘাসি দেওয়ান (রহ.) বা ‘ঘাসি বাবা’ নামটি লোকমুখে প্রচলিত। হজরত ঘাসি দেওয়ান (রহ.)-এর জীবনাচরণ ও নামকরণের বিষয়টি সম্পর্কে আরো জোরালো কিংবদন্তি প্রচলিত আছে। তা হলো, চলনবিলের ফসলি জমিতে একসময় প্রচুর তিসি বা তিল ফলের চাষ হতো। মাঠে বেড়ানোর সময় একদিন দেওয়ান সাহেব মালিকের অনুমতি ছাড়া একটি তিল মুখে দেন। হঠাৎ দৈববাণীতে তিনি তার কৃতকর্মের জন্য অনুতপ্ত বোধ করেন এবং মালিকের কাছে নিজের ক্ষমা লাভের আশায় তাকে খুঁজতে থাকেন। স্থানীয় ডাহিয়া গ্রামে এক ঘোষ পরিবার ছিলেন সেই জমির মালিক। তার কাছে বারো বছর বিনা বেতনে চাকরের কাজের জন্য আবেদন করেন। উল্লেখ্য, জমির মালিক ছিলেন হিন্দু ধর্মের লোক। দয়াবশত তিনি দেওয়ানকে রাখালের কাজ দেন। তার কাজ ছিল গবাদিপশুর দেখভাল করা এবং তাদের  জন্য চলনবিলের মাঠ থেকে ঘাসের জোগান দেওয়া।

কিন্তু ক্রমেই তার কিছু অলৌকিক ঘটনা মানুষের মধ্যে ছড়িয়ে পড়ে এবং সবাইকে অবাক করে দেয়। এসব অলৌকিক ঘটনা হজরত ঘাসি দেওয়ান (রহ.)-কে করে তোলে অনন্য। অবশেষে বারো বছর বিনা বেতনে শ্রমের পর তিনি মুক্ত হন এবং তার আধ্যাত্মিকতায় বিশ্বাস করে সেই মালিকের পরিবার হজরত ঘাসি দেওয়ান (রহ.)-এর কাছে ইসলাম ধর্ম গ্রহণ করেন। দেখতে দেখতে তার অগণিত অনুসারী জুটে যায় এবং তিনি এ অঞ্চলে নির্বিঘ্নে ইসলাম ধর্ম প্রচার করতে শুরু করেন ও জনসেবায় ব্রতী হন। পরবর্তী সময়ে তার মৃত্যুর পর সবাই কবরটিকে হজরত ঘাসি দেওয়ান (রহ.)-এর মাজার হিসেবে বিবেচনা করে আস্তানা গড়ে তোলেন।

তথ্যসূত্র
---------

1. ↑  "চলনবিলের ঐতিহ্যবাহী তিসিখালি মেলা"। *Bangladesher Khabor | Latest News, Breaking News, Sports, Entertainment, Politics, Business, Videos & Photos*। সংগ্রহের তারিখ ২০২০-০৫-২৯।
2. ↑  "ঐতিহ্য হারাচ্ছে ৪০০শত বছরের পুরনো তিশিখালী মেলা"। *সময়ের সংবাদ* (ইংরেজি ভাষায়)। ২০১৫-০৩-২৭। সংগ্রহের তারিখ ২০২০-০৬-০৮।
3. ↑  "ঐতিহ্য হারাচ্ছে ৪০০ বছরের পুরনো তিশিখালী মেলা | সংস্কৃতি | The Daily Ittefaq"। *archive1.ittefaq.com.bd*। ২০২০-০৬-০৮ তারিখে মূল থেকে আর্কাইভ করা। সংগ্রহের তারিখ ২০২০-০৬-০৮।
**ওস্তাদ মোহাম্মদ হোসেন খসরু** (২ এপ্রিল ১৯০৩ - ৬ আগস্ট ১৯৫৯) হলেন ভারতীয় উপমহাদেশের একজন প্রখ্যাত সঙ্গীতজ্ঞ। তিনি কুমার শচীনদেব বর্মণ, হিমাংশু দত্ত, ওস্তাদ সমরেন্দ্র পাল, সন্ধ্যা মুখার্জি, ওস্তাদ আলী আহমদ খান, পান্নালাল ঘোষ, আবদুল আলীম, ফেরদৌসী রহমান, শাহনাজ রহমত উল্লা, সোহরাব হোসেন প্রমুখ প্রতিথ যশা সঙ্গীত শিল্পীর সঙ্গীত শিক্ষক ছিলেন।

জন্ম ও প্রাথমিক জীবন
--------------------

মোহাম্মদ হোসেন খসরু ১৯০৩ সালের ২ এপ্রিল কুমিল্লা শহরস্থ মাতুলালয় দারোগা বাড়িতে জন্মগ্রহণ করেন; যদিও তার পৈতৃক নিবাস ছিলো ব্রাহ্মণবাড়িয়ার কসবা থানার মঈনপুর গ্রামে।

সঙ্গীত জীবন
-----------

ওস্তাদ আলাউদ্দিন খাঁ প্রদত্ত ‘দেশমণি’ খেতাব প্রাপ্ত ওস্তাদ খসরু পর্যায়ক্রমে ওস্তাদ জানে আলম চৌধুরী, আমিরুল ইসলাম শকী, ওয়াজির খাঁ, মেহেদী হাসান খান, ওস্তাদ নাছির উদ্দিন খান, ওস্তাদ কালে খাঁ, ওস্তাদ মামিদ খাঁন, ওস্তাদ করিম খাঁ, ওস্তাদ মঈজউদ্দিন খাঁ, ওস্তাদ উজির খাঁ, ওস্তাদ মোহাম্মদ আলী খাঁ, ওস্তাদ জদ্দন বাঈ, ওস্তাদ আল্লাদিয়া খাঁ, ওস্তাদ বাদল খাঁ প্রমুখের নিকট সঙ্গীতের বিভিন্ন ধারায় তালিম নেন।

পুরস্কার ও সম্মননা
------------------

সঙ্গীত চর্চায় অসাধারণ অবদানের জন্য পাকিস্তান সরকার ১৯৬২ সালে ‘প্রাইড অব পারফরমেন্স’ (মরণোত্তর) এবং বাংলাদেশ সরকার ১৯৭৮ সালে ‘শিল্পকলা একাডেমী পদক’ (মরণোত্তর) প্রদান করে তাকে।

আরও দেখুন
---------

* শিল্পকলা একাডেমী পদক।

তথ্যসূত্র
---------

1. 1 2 3  আলি নওয়াজ (জানুয়ারি ২০০৩)। "খসরু, মোহাম্মদ হোসেন"। সিরাজুল ইসলাম। *[[বাংলাপিডিয়া]]*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৮ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য)
2. 1 2 3  "ওস্তাদ মোহাম্মদ হোসেন খসরু"। *কুমিল্লার কাগজ.কম*। ১৫ ডিসেম্বর ২০১৬। ৮ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৮।
3. ↑  "বিদেশে বাংলা লোকসঙ্গীতের পরিচয় তুলে ধরেন আব্দুল আলীম"। *বাংলানিউজটোয়েন্টিফোর.কম*। ৩০ ডিসেম্বর ২০১৭। সংগ্রহের তারিখ ১৮ জানুয়ারি ২০১৮।
4. ↑  "কিংবদন্তি শিল্পী সোহরাব হোসেন"। *দৈনিক আজাদী*। ২৭ ডিসেম্বর ২০১৭। ২৪ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৮।
5. ↑  "ব্রাহ্মণবাড়িয়া জেলা : ভাষা ও সংস্কৃতি"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২৪ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৮।

বহিঃসংযোগ
---------

* মোহাম্মদ হোসেন খসরু - বাংলাপিডিয়া হতে সংকলিত নিবন্ধ।
**পলিভিনাইল ক্লোরাইড** ( কথোপকথন : **পলিভিনাইল**, বা সহজভাবে **ভিনাইল** ;  সংক্ষেপে: **PVC** ) হল বিশ্বের তৃতীয়-সবচেয়ে ব্যাপকভাবে উৎপাদিত প্লাস্টিকের ( পলিথিন এবং পলিপ্রোপিলিনের পরে) সিন্থেটিক পলিমার । প্রতি বছর প্রায় ৪০ মিলিয়ন টন পিভিসি উত্পাদিত হয়।

PVC দুটি মৌলিক আকারে আসে: অনমনীয় (কখনও কখনও RPVC হিসাবে সংক্ষেপে) এবং নমনীয়।PVC-এর অনমনীয় রূপটি পাইপের নির্মাণে এবং দরজা এবং জানালার মতো প্রোফাইল অ্যাপ্লিকেশনগুলিতে ব্যবহৃত হয়।এটি প্লাস্টিকের বোতল, অ-খাদ্য প্যাকেজিং, খাদ্য-কভারিং শীট এবং প্লাস্টিকের কার্ড (যেমন ব্যাঙ্ক বা সদস্যপদ কার্ড) তৈরিতেও ব্যবহৃত হয়।প্লাস্টিকাইজার যোগ করে এটিকে নরম এবং আরও নমনীয় করা যেতে পারে, সবচেয়ে বেশি ব্যবহৃত হচ্ছে phthalates ।এই ফর্মে, এটি নদীর গভীরতানির্ণয়, বৈদ্যুতিক তারের নিরোধক, নকল চামড়া, ফ্লোরিং, সাইনেজ, ফোনোগ্রাফ রেকর্ড,  ইনফ্ল্যাটেবল পণ্য এবং অনেক অ্যাপ্লিকেশন যেখানে এটি রাবার প্রতিস্থাপন করে সেখানেও ব্যবহৃত হয়। তুলা বা লিনেন দিয়ে, এটি ক্যানভাস উৎপাদনে ব্যবহৃত হয়।

বিশুদ্ধ পলিভিনাইল ক্লোরাইড একটি সাদা, ভঙ্গুর কঠিন। এটি অ্যালকোহলে অদ্রবণীয় তবে এতে সামান্য দ্রবণীয় টেট্রাহাইড্রোফুরান।

তথ্যসূত্র
---------

1. 1 2  Wilkes, Charles E.; Summers, James W.; Daniels, Charles Anthony; Berard, Mark T. (২০০৫)। *PVC Handbook*। Hanser Verlag। পৃষ্ঠা 414। আইএসবিএন 978-1-56990-379-7। ১৭ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *What is PVC*  ওয়েব্যাক মেশিনে আর্কাইভকৃত ১৮ জুলাই ২০১৭ তারিখে- Retrieved 11 July 2017
3. ↑  Barton, F.C. (1932 [1931]).
4. ↑  W. V. Titow (৩১ ডিসেম্বর ১৯৮৪)। *PVC technology*। Springer। পৃষ্ঠা 6–। আইএসবিএন 978-0-85334-249-6। ২৬ মে ২০১৩ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১১।
অন্য ব্যবহারের জন্য রশীদ খান দেখুন।

**রশিদ খান** (উর্দু: راشد خان‎‎; জন্ম: ১৫ ডিসেম্বর, ১৯৫৯) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও কোচ। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৫ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে পাকিস্তান ইন্টারন্যাশনাল এয়ারলাইন্স, পাবলিক ওয়ার্কস ডিপার্টমেন্ট ও সিন্ধু দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী প্রদর্শন করতেন তিনি।

খেলোয়াড়ী জীবন
---------------

১৯৭৫-৭৬ মৌসুম থেকে ১৯৯৩-৯৪ মৌসুম পর্যন্ত রশিদ খানের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে চারটিমাত্র টেস্ট ও ঊনত্রিশটি একদিনের আন্তর্জাতিকে অংশগ্রহণ করেছেন রশিদ খান। ৫ মার্চ, ১৯৮২ তারিখে করাচিতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

জাতীয় দলে নিয়মিত খেলোয়াড়দের ধর্মঘটে কারণে বেশ কয়েকজন অনভিজ্ঞ খেলোয়াড়কে জাতীয় দলে অন্তর্ভুক্ত করা হয়। ফলশ্রুতিতে, ১৯৮১-৮২ মৌসুমে শ্রীলঙ্কার বিপক্ষে খেলার জন্যে ফাস্ট-মিডিয়াম বোলার রশিদ খানকে দল নির্বাচকমণ্ডলী আমন্ত্রণ জানায়। বল হাতে নিয়ে বেশ সফলতার স্বাক্ষর রাখেন। পাশাপাশি, ১০ নম্বরে ব্যাটিংয়ে নেমে ৫৯ ও অপরাজিত ৪৩ রান তুলতে সক্ষম হন।

তবে, এর পরপরই ইংল্যান্ড সফরের জন্যে দূর্ভাগ্যবশতঃ তাকে দলে রাখা হয়নি। তাসত্ত্বেও, ১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে তাকে পাকিস্তান দলে রাখা হয়। ১৯৮৩-৮৪ মৌসুমে দলের সাথে অস্ট্রেলিয়া গমন করেন। ঐ সফরে একটিমাত্র টেস্টে তাকে খেলানো হয়। এরপর থেকে তাকে একদিনের খেলার জন্যে দলে রাখা হয়। ১৯৮৪-৮৫ মৌসুমে চূড়ান্ত টেস্টে অংশ নেন। নিউজিল্যান্ড সফরে আঘাতগ্রস্ত দলের শূন্যতা পূরণে নিউজিল্যান্ডে যান।

অবসর
----

আন্তর্জাতিক ক্রিকেট থেকে প্রত্যাখ্যাত হবার পরও প্রায় এক দশক প্রথম-শ্রেণীর ক্রিকেটে অংশগ্রহণ করেছিলেন।

ক্রিকেট খেলা থেকে অবসর গ্রহণের পর পাকিস্তানের অনূর্ধ্ব-১৯ দলের ব্যবস্থাপকের দায়িত্বে ছিলেন ও কোচিং কর্মে নিয়োজিত থাকেন। ২০০৬ সালে চীনের ক্রিকেটারদের কোচের দায়িত্ব পালন করেন তিনি।

তথ্যসূত্র
---------

1. ↑  "Rashid Khan"। ESPNcricinfo। সংগ্রহের তারিখ ১০ মার্চ ২০১৭।
2. ↑  "Rashid Khan to coach Chinese cricketers"।

আরও দেখুন
---------

* ইজাজ ফাকিহ
* জাভেদ আখতার
* ১৯৮৩ ক্রিকেট বিশ্বকাপ দলসমূহ
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে রশিদ খান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রশিদ খান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
পাকিস্তান দল – ১৯৮৩ ক্রিকেট বিশ্বকাপ সেমি-ফাইনালিস্ট |
| --- |
| 
* ১ ইমরান খান (অঃ)
* ২ আবদুল কাদির
* ৩ ইজাজ ফাকিহ
* ৪ জাভেদ মিয়াঁদাদ
* ৫ মনসুর আখতার
* ৬ মোহসিন খান
* ৭ মুদাসসর নজর
* ৮ রশীদ খান
* ৯ সরফরাজ নওয়াজ
* ১০ শহীদ মাহবুব
* ১১ তাহির নাক্কাস
* ১২ ওয়াসিম বারি (উইঃ)
* ১৩ ওয়াসিম রাজা
* ১৪ জহির আব্বাস

 | পাকিস্তান |
**পাকিস্তান শাহীন ফৌজ** সাবেক পূর্ব পাকিস্তানের (বর্তমানে বাংলাদেশ) একটি বিলুপ্ত জাতীয় শিশু-কিশোর প্রতিষ্ঠান, যা ১৯৬৩ সালে আত্নপ্রকাশ করে। ইসলামী আদর্শভিত্তিক এ প্রতিষ্ঠানটি এক দশক কাল পর্যন্ত অত্যন্ত সক্রিয় ভূমিকা পালন করে। সাবেক পূর্ব পাকিস্তান ছাড়াও পশ্চিম পাকিস্তানের লাহোর ও করাচীতে এর দুটি শাখা ছিল। এ সংগঠনের প্রতিষ্ঠতা সভাপতি ছিলেন সরকারি কর্মকর্তা নূর মোহাম্মদ আকন (সাবেক সহকারী সচিব)। এ সংগঠনের কেন্দ্রীয় কমিটিতে উল্লেখযোগ্য যারা ছিলেন ব্যারিষ্টার মোহাম্মদ কোরবান আলী, শাহ আব্দুল হান্নান (সাবেক সচিব), বিজ্ঞানী এ,কে,এম, মোসলেম উদ্দীন, ডক্টর হাবিবুল্লাহ, মুহসীন উদ্দিন।

সাংগঠনিক কাঠামো
---------------

মুরুব্বী ও অভিভাবকদেরকে নিয়ে গঠিত হত কেন্দ্রীয় কমিটি এবং তাদের মধ্য থেকে একজন সভাপতির দায়িত্ব পালন করতেন। এর প্রতিষ্ঠতা সভাপতি ছিলেন জনাব নুর মোহাম্মদ আকন। তিনি ১৯৬৩ সাল থেকে ১৯৬৭ সাল পর্যন্ত দায়িত্ব পালন করেন। পরবর্তীতে মুহাম্মদ মতিউর রহমান ১৯৬৭ থেকে ১৯৭১ সাল পর্যন্ত সভাপতির দায়িত্ব পালন করেন।

অনূর্ধ্ব ষোল বছরের যে কেহ তার অভিভাবকের অনুমতিক্রমে শাহীন ফৌজের সদস্য হতে পারত। শাহীন ফৌজের সদস্যদেরকে নিয়ে এলাকা ভিত্তিক শাখা গঠিত হত। প্রতিটি শাখার একজন করে পরিচালক থাকত। শাহীন ফৌজের প্রতিষ্ঠালগ্ন থেকে এর পরিচালক ছিলেন কাজী শামসুল হক। তিনি সাপ্তাহিক জাহানে নও পত্রিকায় শাহিনের মাহফিল নামে একটি পাতা সম্পাদনা করতেন। সে সুবাদে তিনি শাহিন ভাই হিসাবে পরিচিতি লাভ করেছিলেন। জাহানে নও পত্রিকার শাহিনের মাহফিল পাতায় শাহিন সমাচার নামে একটি কলামে শাহীন ফৌজের কার্যক্রম প্রকাশিত হত।

কাজী শামসুল হক ১৯৭০ সাল পর্যন্ত শাহীন ফৌজের পরিচালকের দায়িত্ব পালন করেন। এর পরে ১৯৭০ এবং ১৯৭১ সালে শাহীন ফৌজের পরিচালকের দায়িত্ব পালন করেন মাসুদ আলী। কাজী শামসুল হক (শাহিন ভাই) বর্তমানে নিউইয়ার্ক প্রবাসী। সেখানে বসেই "এখন সময়" নামের একটি সাপ্তাহিক পত্রিকা প্রকাশ করছেন।

শাহীন ফৌজের প্রথম কাতারের সদস্য ছিলেন বর্তমানে বিশিষ্ট রাজনৈতিক বিশ্লেষক এ কলামিস্ট শাহ আব্দুল হালিম, যোগ ফাউন্ডেশনের মহাপরিচালক শহীদ আল বুখারী, মওসুমী ইন্ডাস্ট্রিজের চেয়ারম্যান কাজী মাহতাব উদ্দীন আহমদ, দৈনিক ইনকিলাবের বার্তা সম্পাদক মোহাম্মদ মুসা এ বিশিষ্ট চিকিৎসক ডা. শামসুদ্দৌলা প্রমুখ।

বিলুপ্তি
--------

১৯৭১ সালের পরে এ সংগঠনের আর কোন কার্যাকলাপ লক্ষ্য করা যায় নাই।

তথ্যসূত্র
---------

1. 1 2  [মুহাম্মদ মতিউর রহমানঃ জীবন ও কর্ম - সম্পাদনা মাহবুবুল হক, প্রকাশক: হেরা পাবলিকেশন্স, প্রকাশকাল: এপ্রিল ২০০৯]
**যোহানেস জ্যাকোবাস কজি কৎজ** (ইংরেজি: Johannes Kotze; জন্ম: ৭ আগস্ট, ১৮৭৯ - মৃত্যু: ৭ জুলাই, ১৯৩১) পশ্চিম কেপের হোপফিল্ড এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ থেকে ১৯০৭ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন ‘কজি’ ডাকনামে পরিচিত **যোহানেস কৎজ**।

প্রথম-শ্রেণীর ক্রিকেট
---------------------

১৯০২-০৩ মৌসুম থেকে ১৯১০-১১ মৌসুম পর্যন্ত যোহানেস কৎজের প্রথম-শ্রেণীর খেলোয়াড়ী জীবন চলমান ছিল। তিনি তার সময়কালের অন্যতম দ্রুতগতিসম্পন্ন বোলার হিসেবে সবিশেষ পরিচিতি লাভ করেছিলেন।

টম রিচার্ডসনের ন্যায় তিনি দম বজায় রেখে সারাদিন বোলিং করতে পারতেন। তবে, প্রায়শঃই স্লিপ অঞ্চল দিয়ে তার বল বেরিয়ে যেতো। দলীয় সঙ্গীদের কোন একজন মন্তব্য করেছিলেন যে, ফিল্ডারদেরকে শেখানোর জন্যে নিজে বোলিং করে স্লিপে তার অবস্থান থাকাটাই ভালো হতো। দীর্ঘ দূরত্ব নিয়ে বোলিং কর্মে অগ্রসর হতেন। দুই আঙ্গুলে বল রেখে বোলিংকর্মে অগ্রসর হতেন।

১৯০১ থেকে ১৯১০ সালের মধ্যে বড় ধরনের খেলায় ১৭.৯৬ গড়ে ৩৩১ উইকেট পেয়েছেন। তন্মধ্যে, দুইটি হ্যাট্রিকের সন্ধান পেয়েছেন তিনি। ১৯০২-০৩ মৌসুমে পোর্ট এলিজাবেথে ট্রান্সভাল বনাম গ্রিকুয়াল্যান্ড ওয়েস্টের মধ্যকার খেলায় সেরা বোলিং পরিসংখ্যান দাঁড় করান। ১৯০৬-০৭ মৌসুমে ৫৪ উইকেট পান। প্রিটোরিয়ায় ওয়েস্টার্ন প্রভিন্স বনাম অরেঞ্জ ফ্রি স্টেটের মধ্যকার খেলায় ৯০ রানে খরচায় ১৩ উইকেট লাভ করেছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন যোহানেস কৎজ। ১৮ অক্টোবর, ১৯০২ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১ জুলাই, ১৯০৭ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

১৯০১, ১৯০৪ ও ১৯০৭ সালে দক্ষিণ আফ্রিকা দলের সাথে ইংল্যান্ড গমন করেন। তন্মধ্যে, ১৯০৪ সালে সফরে ১০৪টি প্রথম-শ্রেণীর উইকেট লাভে সক্ষমতা দেখান। প্রথম দুই সফরে সবিশেষ কৃতিত্বের পরিচয় দেন। টাম ওয়ার্নার ঐ পর্যায়ে তাকে গতির দিক দিয়ে কর্টরাইটের পর স্থান দেন।

টেস্টে তিনি তেমন সফলতা পাননি। ১৯০২-০৩ মৌসুমে সফরকারী অস্ট্রেলিয়া দলের বিপক্ষে সুন্দর বোলিং করেছিলেন। ভিক্টর ট্রাম্পার, ক্লেম হিল, সিড গ্রিগরি ও রেজি ডাফের উইকেট পেয়েছেন। ১৯০৭ সালে লর্ডসে গিলবার্ট জেসপের কাছে তার বোলিং বেশ মার খেয়েছিল।

ব্যক্তিগত জীবন
--------------

ক্রিকেট খেলা থেকে অবসর গ্রহণের পর নিউল্যান্ডসে মাঠ কর্মকর্তার ভূমিকায় অবতীর্ণ হয়েছিলেন। ৭ জুলাই, ১৯৩১ তারিখে ৫১ বছর বয়সে হৃদযন্ত্রক্রীয়ায় আক্রান্ত হয়ে রোন্দেবশ এলাকায় যোহানেস কৎজের দেহাবসান ঘটে।

তথ্যসূত্র
---------

1. ↑  "Johannes Kotze"অর্থের বিনিময়ে সদস্যতা প্রয়োজন। cricketarchive.com। সংগ্রহের তারিখ ৭ নভেম্বর ২০১৭।
2. ↑  "Johannes Kotze"। espncricinfo.com। সংগ্রহের তারিখ ৭ নভেম্বর ২০১৭।

আরও দেখুন
---------

* বিডি অ্যান্ডারসন
* আর্নেস্ট হলিওয়েল
* বোল্যান্ড ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান

বহিঃসংযোগ
---------


উইকিমিডিয়া কমন্সে **যোহানেস কৎজ** সংক্রান্ত মিডিয়া রয়েছে।

* ইএসপিএনক্রিকইনফোতে যোহানেস কৎজ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে যোহানেস কৎজ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
পাবুজির ফাড়-এ লোক-দেবতা পাবুজি, জাতীয় সংগ্রহালয়, নতুন দিল্লিতে রক্ষিত ফাড় চিত্রাঙ্কন
**ফাড় চিত্রকর্ম** বা **ফাড়** (সংস্কৃত লিপ্যান্তরের আন্তর্জাতিক বর্ণমালা: *Phad*, হিন্দি: फड़ ) হল ভারতের রাজস্থান রাজ্যে অনুশীলিত গোটান কাগজে চিত্রকর্ম এবং লোকশিল্পের একটি শৈলী

বর্ণনা
------

এই শৈলীর চিত্রকর্মটি ঐতিহ্যগতভাবে একটি দীর্ঘ কাপড় বা ক্যানভাসে করা হয়, যেটি *ফাড়* নামে পরিচিত। রাজস্থানের লোক দেবদেবীদের বিবরণ, বেশিরভাগই পাবুজি এবং দেবনারায়ণকে নিয়ে, *ফাড়*এ চিত্রিত হয়েছে। 'ভোপা' যাজক-গায়করা ঐতিহ্যগতভাবে আঁকা *ফাড়* কে সাথে রাখেন এবং এবং সেগুলিকে এই অঞ্চলের রেবারী সম্প্রদায় দ্বারা উপাসনা করা লোক দেবদেবীদের চলমান মন্দির হিসাবে ব্যবহার করেন। পাবুজির *ফাড়* সাধারণত দৈর্ঘ্যে প্রায় ১৫ ফুট হয়, আর দেবনারায়ণের *ফাড়* সাধারণত ৩০ ফুট দীর্ঘ। ঐতিহ্যগতভাবে *ফাড়* প্রাকৃতিক রঙে আঁকা হয়।

রাজস্থানের ভিলওয়াড়া জেলার ভিলওয়াড়া এবং শাহপুরার জোশী পরিবারগুলি গত দুই শতাব্দী ধরে এই লোকশিল্পের ঐতিহ্যবাহী শিল্পী হিসাবে ব্যাপকভাবে পরিচিত। বর্তমানে, শ্রী লাল জোশী, নন্দ কিশোর জোশী, প্রদীপ মুখার্জি, প্রকাশ জোশী, ঘনশ্যাম জোশী এবং শান্তি লাল জোশঈ *ফাড় চিত্রকলা*র সর্বাধিক প্রখ্যাত শিল্পী। তাঁরা তাঁদের উদ্ভাবন এবং সৃজনশীলতার জন্য পরিচিত।

ফাড়ের কিছু উদাহরণ
------------------

এই শিল্পের পরম্পরাগত উদাহরণ হল দেবনারায়ণের ফাড় এবং পাবুজির ফাড়। প্রায় চল্লিশ বছর আগে শ্রী লাল জোশী এবং প্রদীপ মুখার্জি এই শৈলীতে বিপ্লব এনেছিলেন। মুখার্জির চিত্রকর্মগুলি *রামচরিতমানস*, *গীতগোবিন্দম্*, *কুমারসম্ভবম্,* *ভগবদ্গীতা* এবং *হনুমান চালিশা*র ওপর ভিত্তি করে নির্মিত। ফাড় চিত্রকলার শিল্পটি যোশী সম্প্রদায় একচেটিয়াভাবে অনুশীলন করেছিল। কিন্তু পরে, ১৯৬০ সালে, শ্রী লাল জোশী প্রত্যেককে এই শিল্পশৈলী শেখার সুযোগ করে দেবার জন্য 'জোশী কলা কেন্দ্র' নামে একটি বিদ্যালয় খোলেন। বর্তমানে বিদ্যালয়টির নাম 'চিত্রশালা'।

তথ্যসূত্র
---------

1. ↑  Chillibreeze। *Indian Murals and Paintings*। Chillibreeze। পৃষ্ঠা 14–। আইএসবিএন 978-81-904055-1-5।
2. ↑  Rakesh Kumar (২০০৭)। *Encyclopaedia of Indian paintings*। Anmol Publications। পৃষ্ঠা 83। আইএসবিএন 978-81-261-3122-8।
3. ↑  Dalrymple, William (২০০৯)। *Nine Lives*। *The Singers of Epics*। Bloomsbury Publishing Plc। পৃষ্ঠা 96–97। আইএসবিএন 1-4088-0153-1। সংগ্রহের তারিখ ২০১০-০৬-১৩।
4. ↑  "The bhopas of Rajasthan"। The National। ২০০৯-০৯-০৪। সংগ্রহের তারিখ ২০১০-০৬-১৩।
5. ↑  *Shilp Guru Awards 2007 and 2008*। New Delhi: Ministry of Textiles, Government of India। ২০০৮। পৃষ্ঠা 40–41।
6. ↑  Chaudhuri, Zinnia Ray। "Phad paintings: Rajasthan's travelling temples are fading away after half a millennium"। *Scroll.in* (ইংরেজি ভাষায়)। সংগ্রহের তারিখ ২০১৯-০৩-১৫।
7. ↑  "Chitrashala: Keeping Phad Art alive"। *The Better India* (ইংরেজি ভাষায়)। ২০১০-০৯-২৪। সংগ্রহের তারিখ ২০১৯-০৩-১৫।

আরো পড়ুন
---------

* Kossak , Steven (১৯৯৭)। Indian court painting, 16th-19th century.। New York: The Metropolitan Museum of Art। আইএসবিএন 0870997831।  (see index: p. 148-152)

বহিঃসংযোগ
---------

* A dedicated website on phad painting

প্রবেশদ্বার: চিত্রকর্ম
আইভরি কোস্টে প্রথম মানুষের উপস্থিতির তারিখ (সরকারীভাবে কোট ডি'ভায়ার বলা হয়) নির্ধারণ করা কঠিন হয়েছে কারণ দেশের আর্দ্র জলবায়ুতে মানুষের অবশেষ ভালভাবে সংরক্ষণ করা হয়নি। তবে, দেশে পুরাতন অস্ত্র এবং সরঞ্জামের টুকরোগুলি (বিশেষত, পালিশ অক্ষগুলি শেল, রান্না এবং মাছ ধরায়ের অবশিষ্টাংশের মাধ্যমে কাটা হয়) দেশে উচ্চ প্যালিওলিথিক সময়কালে (খ্রিস্টপূর্ব ১৫,০০০ থেকে ১০,০০০), বা সর্বনিম্ন, নিওলিথিক সময়কালে একটি বৃহত মানুষের উপস্থিতির সম্ভাব্য ইঙ্গিত হিসাবে ব্যাখ্যা করা হয়, বা সর্বনিম্ন, নিওলিথিক সময়কাল। কোয়েট ডি'ভেরের প্রাচীনতম বাসিন্দারা অবশ্য পুরো অঞ্চল জুড়ে ছড়িয়ে ছিটিয়ে থাকা চিহ্ন ফেলে রেখেছেন।  ইতিহাসবিদরা বিশ্বাস করেন যে তারা সবাই বাস্তুচ্যুত হয়েছিলেন বা উপস্থিত বাসিন্দাদের পূর্বপুরুষদের দ্বারা শোষিত হয়েছিলেন। ষোড়শ শতাব্দীর আগে যে সমস্ত লোক আগত তাদের মধ্যে ইহথিলি (অ্যাবাইসো), কোটরোউ (ফ্রেস্কো), জহিরি (গ্র্যান্ড লাহো), ইগা এবং ডিওস (ডিভো) অন্তর্ভুক্ত রয়েছে।

প্রাগৈতিহাসিক এবং প্রাথমিক ইতিহাস
---------------------------------

ইউরোপ এবং আমেরিকার সাথে বাণিজ্য
-------------------------------

ফরাসী শাসন প্রতিষ্ঠা
--------------------

স্বাধীনতা
---------

প্রথম গৃহযুদ্ধ
--------------

দ্বিতীয় গৃহযুদ্ধ
-----------------

আরো দেখুন
---------

তথ্যসূত্র
---------
**কোতোয়াল** মৃণাল হক নির্মিত একটি ভাস্কর্য। এটি ঢাকার ইস্কাটনে মিন্টু রোডের পুর্বপ্রান্তের শেষাংশে সড়কদ্বীপে পুলিশ কমিশনারের কার্যালয়ের সামনে অবস্থিত। পুলিশ ব্যবস্থার পূর্বসূরী মুঘল ও বৃটিশ আমলের আইন শৃংখলা রক্ষাকারীদের 'কোতোয়াল' বলা হতো। সেসময় কোতোয়ালরা ঘোড়ায় চড়ে তাদের দায়িত্ব পালন করতেন। ভাস্কর্যটি বাংলাদেশে আইন শৃংখলা রক্ষাকারী দলের প্রাচীন ঐতিহ্যকে তুলে ধরে।

বর্ণনা
------

কোতোয়াল ভাস্কর্যে একটি উঁচু মঞ্চের উপর সোনালি রঙে মোড়ানো দুটি ঘোড়া ও ঘোড়ায় চড়া দুজন কোতোয়ালের উর্দি পড়া অবস্থায় টহল দেয়ার অভিব্যক্তি নির্মাণ করা হয়েছে। ভাস্কর্যে দেখা যায় কোতোয়াল ঘোড়ার উপর শক্ত চাবুক হাতে বসে আছেন। দুইজন কোতোয়াল পাশাপাশি ঘোড়া ছুটাচ্ছেন। ডানের ব্যক্তি ডান দিকে এবং বাম পাশের ব্যক্তি সম্মুখে নজর রাখছেন।

তথ্যসূত্র
---------

1. ↑  "ভাস্কর মৃণাল হক মারা গেছেন"। *প্রথম আলো*। ২০২০-০৮-২২। ২০২২-০৭-২৩ তারিখে মূল থেকে আর্কাইভ করা। সংগ্রহের তারিখ ২০২২-০৭-২২।
2. 1 2  "থানার নাম কোতোয়ালি কেন এবং কীভাবে এসেছে?"। *ভোরের কাগজ*। ২০২০-০৮-১১। ২০২২-১১-০৬ তারিখে মূল থেকে আর্কাইভ করা। সংগ্রহের তারিখ ২০২২-০৭-২২।
3. ↑  "অযত্নে 'কোতোয়াল'"। *দৈনিক জনকণ্ঠ*। ২০১৫-০৬-২০। ২০২২-০৭-২২ তারিখে মূল থেকে আর্কাইভ করা। সংগ্রহের তারিখ ২০২২-০৭-২২।

বহিঃসংযোগ
---------

* মৃণাল হকের ব্যক্তিগত বাতায়নে কোতোয়ালের স্থিরচিত্র  ওয়েব্যাক মেশিনে আর্কাইভকৃত ২৪ মে ২০২২ তারিখে

প্রবেশদ্বার: ঢাকা বাংলাদেশউইকিপিডিয়ার সহপ্রকল্পে **কোতোয়াল (ভাস্কর্য)**:কমন্স হতে **মিডিয়া**উইকিউপাত্ত হতে **উপাত্ত**